stanford-oval/wikipedia huggingface dataset:
Vähäjärvi (Tampere, Härmälä)

| Vähäjärvi |
| --- | --- |
 Vähäjärveä sen etelärannalta.
Valtiot:  Suomi
Maakunnat:  Pirkanmaa‎
Kunnat:  Tampere
Koordinaatit:  61°27′59″N, 23°44′14″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Pyhäjärven alue‎ (35.21)
Laskuoja:  oja Härmälänojaan 
Järvinumero:  35.216.1.001 
Mittaustietoja
Pinnankorkeus:  77,9 m 
Rantaviiva:  0,522 km 
Pinta-ala:  0,01393 km² 
 fiVähäjärvi 
Vähäjärvi  on Pirkanmaalla Tampereen Härmälässä sijaitseva järvi, joka kuuluu Kokemäenjoen vesistössä Vanajaveden–Pyhäjärven alueen Pyhäjärven alueeseen. Vähäjärvi on osa Härmälänojan valuma-aluetta.
Maantietoa

Järvi on 250 metriä pitkä, 100 metriä leveä ja sen pinta-ala on 1,4 hehtaaria. Järvi sijaitsee Tampereen Härmälän kaupunginosassa Pirkkahallin koillispuolella, mutta järven lähiympäristö on metsää ja suota. Suolla oleva oja on johdettu Härmälänojaan, mutta samaa ojaa myöten tasaantuu myös järven vedenpinta. Järven rantaviivan pituus on 500 metriä. Rannat ovat soistumassa ja järvi on kasvamassa umpeen. Rantaa myöten kulkee polku, joka on yhdistetty kevyenliikenteen verkostoon.
Historiaa

Vuoden 1939 Tampereen kaupungin asemakartassa  Vähäjärvi, joka sijaitsi lentoaseman pohjoispuolella, laski lyhyttä ojaa myöten etelästä tulevaan ”Saranojaan”, joka muuttui tämän jälkeen ”Vähäojan” nimiseksi.
Vuoden 1953 peruskartassa Vähäjärvi sijaitsi sen eteläpuolella olevan Härmälän lentokentän ja pohjoisessa olevan Härmälän kaupunginosan välissä. Samalla suolla sijaitsi myös ampumarata. Vuoden 1980 kartasta huomaa, että laskuoja on kasvanut umpeen ja järven rantaviiva on muuttunut samalla, kuin lentokentän rakennuksille on varattu tilaa kaatamalla suon reunaan täytemaata. Lentokenttä kävi suurille koneille liian lyhyeksi eikä sitä voitu enää pidentää. Siksi uusi rakennettiin Pirkkalaan ja Härmälän kentän alue otettiin asumis- ja teollisuuskäyttöön. Vuoden 1991 kartassa kiitotie on otettu muuhun käyttöön, asuinalueita on laajennettu ja Pirkkahalli on rakennettu järven eteläpuolelle.
Vähäjärvi (Ylöjärvi, Väinänperä)

| Vähäjärvi |
| --- | --- |
Valtiot:  Suomi
Kunnat:  Ylöjärvi
Koordinaatit:  61°46′00″N, 23°22′09″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Sipsiönjärven valuma-alue (35.58)
Laskujoki:  Jorrinoja 
Järvinumero:  35.581.1.007
Mittaustietoja
Pinnankorkeus:  103,7 m 
Rantaviiva:  0,51 km 
Pinta-ala:  0,01587 km² 
 fiVähäjärvi 
Vähäjärvi  on Pirkanmaalla Ylöjärvellä Väinänperällä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Vähäjärvi on osa Sipsiönjärven-Vahojärven aluetta.
Maantietoa

Järven pituus on 300 metriä, leveys 150 metriä ja sen pinta-ala on 1,6 hehtaaria. Se sijaitsee Sipsiöjärvestä 2,5 kilometriä kaakkoon. Se on rannoiltaan voimakkaasti soistunut ja keskeltä ruohottunut lampimainen järvi. Siihen laskee Isojärven laskuoja kaakkoisrantaan ja sen oma laskuoja Jorrinoja lähtee järven luoteispäästä. Jorrinoja on 2,6 kilometriä pitkä ja se laskee alajuoksullaan syvää painannetta myöten Sipsiöjärven Väinänlahteen. Ylöjärven ja Ikaalisten välinen raja seuraa Jorrinojaa vajaa kahden kilometrin matkalla. Rantaviivan pituus on 500 metriä. Rantaan ei ole rakennettu asuntoja, mutta järven lähistöllä on kolme maatilaa. Niille johtaa tiet yhdystieltä 13285, joka seuraa hetken Tampere-Seinäjoki-junarataa noin 150 metrin päässä rannasta. Myös radan lähellä on asutusta.
Historiaa

Vuoden 1955 painetussa peruskartassa pohjoisrannassa on ruohottumista merkitsevä karttamerkki. Nykykartoissa kaikki rannat ovat ruohottuneet ja soistuneet.
Warburg (kaupunki)

| Warburg |
| --- | --- |
 Warburgin kantakaupunki
 vaakuna
 Warburg
 Koordinaatit: 51°29′N, 9°8′E 
Valtio:  Saksa
Osavaltio:  Nordrhein-Westfalen
Piirikunta:  Höxterin piirikunta
Pinta-ala:  
 – Kokonaispinta-ala:  168,8 km²
Korkeus:  230 m
Väkiluku (2019):  23 052
 – Väestötiheys:  137 as./km²
Postinumero:  34414
Suuntanumero(t):  05641, 05642
 
 www.warburg.de 
Infobox OKVirheellinen NIMI-arvo: 
Warburgin sijainti Höxterin piirikunnassa. Pienemmässä kuvassa piirikunnan sijainti Nordrhein-Westfalenin osavaltiossa.
Warburgin vanhaakaupunkia. Keskellä kohoaa Biermannsturm.
Warburg on kaupunki Höxterin piirikunnassa Nordrhein-Westfalenin osavaltiossa Saksan länsiosassa. Diemel-joen laaksoon ja sitä ympäröiville kukkuloille rakennettu Warburg on säilyttänyt varsin hyvin keskiaikaisen kaupunkikuvansa linnoitustorneineen, kirkkoineen ja ristikkotaloineen. Warburg on yksi historiallisista Hansakaupungeista.
Maantiede

Warburg sijaitsee Pohjois-Saksan hedelmällisen alangon ja Keski-Saksan vuorimaan vaihettumisvyöhykkeellä Nordrhein-Westfalenin itäisimmässä kolkassa Hessenin ja Ala-Saksin rajojen tuntumassa. Warburgin etäisyys Dortmundista on noin 120 kilometriä itään, Frankfurt am Mainista noin 150 kilometriä pohjoiseen ja Kasselista noin 35 kilometriä luoteeseen. Jääkaudet eivät ole vaikuttaneet Warburgin seudun geologiaan, sillä jääpeitteen eteläraja jäi seudun pohjoispuolelle. Tuulen kuljettama lössi sen sijaan on tehnyt maaperästä maanviljelylle otollisen.
Warburg kuuluu Nordrhein-Westfalenin koillisosan kattavaan noin kahden miljoonan asukkaan Ostwestfalen-Lippen alueeseen, joka vastaa Detmoldin hallintopiiriä. Warburgin naapurikunnat pohjoisesta myötäpäivään ovat Willebadessen, Borgentreich, Liebenau, Breuna, Volkmarsen, Diemelstadt, Marsberg ja Lichtenau.
Historia

Warburgin vanhakaupunki syntyi Diemel-joen laaksoon, uusikaupunki puolestaan rakennettiin laaksoa reunustaville kukkuloille. Vanha- ja uusikaupunki, Alt- ja Neustadt, muodostavat Warburgin kantakaupungin. Nykyinen Warburg muodostettiin 1975 kantakaupungista ja sitä ympäröineistä maalaiskunnista. Ensimmäinen asiakirjamaininta Warburgista on vuodelta 1036. Warburger Burgberg eli Warburgin linnoitusvuori tarjosi turvaa alueen asukkaille. Vanhakaupunki sai kaupunkioikeudet vuoden 1080 tienoilla, uusikaupunki perustettiin 1220-luvulla. Uudenkaupungin ympärille rakennettiin muuri 1260-luvulla - ei ainoastaan kaukaa saapuvia vihollisjoukkoja vastaan, vaan myös suojaksi vanhaakaupunkia vastaan. Molemmat kaupungit liittyivät Hansaliittoon 1364. Vihdoin vuonna 1436 ne olivat valmiit yhdistymään. Yhteinen raatihuone saatiin aikaiseksi vasta 1568: Rathaus Zwischen den Städten kohosi vanhalle rajalle, ja siihen rakennettiin erilliset sisäänkäynnit vanhakaupunkilaisille ja uusikaupunkilaisille.
1600-luvulla Warburg tunnettiin vauraana kauppapaikkana, mutta kolmikymmenvuotinen sota köyhdytti sitä. Etenkin kaupunginmuurin ulkopuoliset alueet kokivat tuhoja. Protestanttien Christian Braunschweig - "der tolle Christian" - otti Warburgin haltuunsa 1622. Seitsenvuotisen sodan aikana 31. heinäkuuta 1760 Warburgissa käytiin taistelu - "Schlacht bei Warburg" - jonka ranskalaiset hävisivät. Taisteluun osallistui kymmeniä tuhansia miehiä. Vuosina 1807–1813 Warburg kuului Westfalenin kuningaskuntaan ja Wienin kongressissa 1815 se liitettiin Preussiin.
Warburg sai rautatieyhteyden 1850-luvulla, kun rataosuus Hamm–Warburg valmistui. Rautatieyhteyksien rakentaminen vuosisadan jälkipuoliskolla johti talouskasvuun, joka johti muun muassa uusien oppilaitosten avaamiseen. Vuoden 1933 vaaleissa Keskustapuolue sai noin kaksi kolmasosaa warburgilaisten äänistä ja kansallissosialistit saivat runsaan viidenneksen. Juutalaisia kaupungissa oli tuolloin 160. Monet muuttivat ulkomaille ennen toista maailmansotaa. Sodan jälkeen kolme juutalaista jatkoi elämäänsä Warburgissa, useimmat keskitysleireiltä hengissä säilyneet muuttivat ulkomaille. Kaupunkia ja sen ympäristöä pommitettiin 27. maaliskuuta 1945, kuolonuhreja oli useita, mutta totaaliselta tuholta vältyttiin. Yhdysvaltain joukot ottivat Warburgin haltuunsa 1. huhtikuuta 1945 ja sodan jälkeen kaupunki kuului brittien miehitysvyöhykkeeseen. Vuonna 1980 Warburg liittyi Neue Hanse -kaupunkiliittoon. 2010-luvulla vanhassa kantakaupungissa toteutettiin katujen esteettömyysprojekti.
Warburgin rakennukset ovat säästyneet varsin hyvin sodilta ja tulipaloilta. Kaupungissa on muun muassa kaksi varhaisgoottilaista kirkkoa: St. Johannes Baptist ja St. Maria in vinea. Vanhimmat ristikkotalot ovat 1400-luvulta. Warburgin oluenpanoperinne alkaa keskiajalta, nykyinen Warburger Brauerei GmbH on perustettu 1721.
Warburgin keskiaikaista kaupunginmuuria purettiin 1800-luvulla, mutta ei kokonaisuudessaan. Eräissä kohdin se on säilynyt jopa alkuperäisessä korkeudessaan. Muurin 24 linnoitustornista on jäljellä viisi ja kymmenestä kaupunginportista kaksi.
Talous ja liikenne

Warburgin keskeisiä elinkeinoja ovat vähittäiskauppa, hoitoala ja opetusala. Kaupungissa harjoitetaan myös elintarviketeollisuutta, kemianteollisuutta ja koneenrakennusta. Teollisuusalueita on neljä. Maantiet Bundesstraße 7 ja 252 risteävät Warburgissa. Bundesautobahn 44 risteää Bundesstraße 252:n kanssa keskustan lounaispuolella. Warburgin rautatieasema, Bahnhof Warburg, on risteysasema. Paikallisjunien lisäksi asemalla pysähtyvät Intercity-junat.
Aiheesta muualla

Warburg, Nordrhein-Westfalen, Saksa — Sunrise, Sunset, and Daylength
Wikimedia Commonsissa on kuvia tai muita tiedostoja aiheesta .
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Warburg
Desenbergin rauniolinnoitus on Warburgin maamerkkejä. Se sijaitsee kantakaupungin itäpuolella.
Käännös suomeksi
Homero Leite Meira

Homero Leite Meira vuonna 2008.
Homero Leite Meira (2. joulukuuta 1931 Brumado – 8. toukokuuta 2014) oli brasilialainen roomalaiskatolinen piispa. Hänet vihittiin papiksi 8. joulukuuta 1955 ja nimitettiin Itabunan hiippakunnan johtoon 7. marraskuuta 1978. Piispaksi vihkiminen seurasi 27. joulukuuta. Pääkonsekraattorina toimi Eliseu Maria Gomes de Oliveira, jota avustivat José Terceiro de Sousa ja Valfredo Bernardo Tepe.
Leite Meira sai 24. syyskuuta 1980 nimityksen Irecên piispaksi, jona hän toimi, kunnes erosi tehtävistään 12. kesäkuuta 1983.
Humanitas

Lehden ensimmäisen numeron kansisivu.
Humanitas oli Helsingissä vuosina 1896–1898 ilmestynyt ruotsinkielinen aikakauslehti.
Jean Boldtin julkaisema Humanitas oli ensimmäinen suomalainen rauhanaatteelle omistettu aikakauslehti. Sen tehtävänä oli armeliaisuuden ja epäitsekkyyden korostaminen sekä rauhan ja ihmisten hyvän tahdon edistäminen. Vastustettavia ajatuksia olivat materialismi ja militarismi. Ajankohtaisia yhteiskunnallisia ongelmia koskevia artikkeleita kirjoittivat Boldtin ohella Arvid Järnefelt, Pekka Ervast, Mikael Johnsson, Constance Ullner, Adelaïde Ehrnrooth, Lucina Hagman ja Rosina Wetterhoff. Lisäksi julkaistiin Arvid Mörnen runoja. Lehden piirissä perustettiin Suomen ensimmäinen rauhanyhdistys, jonka toiminta tosin lakkasi pian. Vuonna 1898 julkaistiin myös samansisältöistä suomenkielistä lehteä. Humanitasin aatteellisena jatkajana toimi Aaku Mäen Tampereella julkaisema Väinämöinen.
Aiheesta muualla

Humanitas digitoituna kansalliskirjastossa
Lehden suomenkieliset numerot vuodelta 1898
Holy Wood (In the Shadow of the Valley of Death)

| Holy Wood (In the Shadow of the Valley of Death) Marilyn Manson |
| --- | --- | --- |

Studioalbumin tiedot
 Äänitetty : 1999-2000 Kuolemanlaaksossa, Kaliforniassa
 Julkaistu: 14. joulukuuta 2000
 Tuottaja(t): Marilyn Manson Dave Sardy
 Tyylilaji: Industrial Metal
 Kesto: 68.19
 Levy-yhtiö: Nothing Records
Listasijoitukset
  Suomen virallinen lista: 25.
Marilyn Mansonin muut julkaisut
| The Last Tour on Earth 1999 | Holy Wood (In the Shadow of the Valley of Death) 2000 | The Golden Age of Grotesque 2003 |
Singlet albumilta Holy Wood (In the Shadow of the Valley of Death)
 ”Disposable Teens” Julkaistu: 7. maaliskuuta 2000  ”The Fight Song” Julkaistu: 2. helmikuuta 2001  ”The Nobodies” Julkaistu: 6. lokakuuta 2001
Holy Wood (In the Shadow of the Valley of Death) on Marilyn Mansonin neljäs studioalbumi, jonka on julkaissut Nothing Recordsin 14. joulukuuta vuonna 2000. Albumi on julkaistu niin CD:nä, vinyylinä kuin kasettinakin.
Albumi koostuu neljästä osiosta:
A: In The Shadows
D: The Androgyne
A: Of Red Earth
M: The Fallen
Ensimmäisessä osiossa on neljä kappaletta, muissa viisi.
Kappalelista

GodEatGod - 02:34
The Love Song - 03:17
The Fight Song - 02:56
Disposable Teens - 03:02
Target Audience (Narcissus Narcosis) - 04:19
President Dead - 03:13
In the Shadow of the Valley of Death - 04:10
Cruci-Fiction in Space - 04:57
A Place In The Dirt - 03:38
The Nobodies - 03:36
The Death Song - 03:30
Lamb Of God - 04:40
Born Again - 03:21
Burning Flag - 03:22
Coma Black - 05:59
Valentine's Day - 03:32
The Fall Of Adam - 02:34
King Kill 33 - 02:18
Count to Six and Die - 03:24
Kokoonpano

Marilyn Manson - laulu
John 5 - kitarat
Twiggy Ramirez - bassokitara
Ginger Fish - rummut
M.W. Gacy - syntetisaattori
Arvostelut

AllMusic:
Soundi:
Hervannan seurakunta

Hervannan seurakunta oli Tampereella toiminut evankelis-luterilainen seurakunta. Seurakunta kuului Tampereen seurakuntayhtymään. Hervannan seurakunnassa oli vuoden 2013 alussa 14 159 jäsentä.
Hervannan seurakunta toimi Hervannan kaupunginosassa. Myös Vuoreksen kaupunginosa oli Hervannan seurakunnan aluetta.
Hervannan seurakunnan viimeisenä kirkkoherrana toimi Juhani Räsänen.
Historia

Hervannan seurakunta perustettiin 1980, jolloin nopeasti kasvanut uusi lähiö erotettiin Messu­kylän seura­kunnasta. Seurakunta lakkautettiin 7. tammikuuta 2014 ja samalla perustettiin uusi Tampereen Eteläinen seurakunta, joka koostuu aiemmista Hervannan, Härmälän ja Viinikan seurakunnista.
Kirkko ja muut tilat

Hervannan kirkko on Reima ja Raili Pietilän suunnittelema, ja se valmistui jo syksyllä 1979, kun Tampereen kaupungin 200-vuotisjuhlissa otettiin käyttöön Hervannan seurakunta- ja vapaa-aikakeskus. Rakennus nousi kaupungin ja seurakunnan yhteistyönä, ja kirkkotilat ovat talon toisessa päässä.
Kirkkosaliin mahtuu 280 henkeä. Kirkossa on myös toimituskappeli (30 henkeä) vihkimisiin ja kasteisiin sekä rippikoulusali (70 henkeä), jossa voi järjestää perhejuhlia ja muita tilaisuuksia. Kirkon osoite on Lindforsinkatu 7, 33720 Tampere.
Pelipuiston seurakuntakoti on Teekkarinkatu 17:ssä. Tiloihin mahtuu kaikkiaan 200 henkeä, seurakuntasaliin 150. Samassa osoitteessa on Yhdyskuntatyön monitoimitila.
Kerhohuone on Elementinpolku 13:ssa, ja tilassa toimii partiolippukunta.
Café Olohuone oli Hervannan seurakunnan ylläpitämä kahvila ja kokoontumispaikka Kauppakeskus Duossa.
Aiheesta muualla

Hervannan seurakunnan www-sivut
Panoraamakuvia Hervannan kirkolta - Virtuaalinen Tampereen kaupunkiopas: VirtualTampere.com
Hippolyte de Villemessant

Nuori Hippolyte de Villemessant. Kuva: Nadar.
Jean Hippolyte Cartier de Villemessant (1812 Rouen, Ranska – 1879 Monaco) oli ranskalainen toimittaja ja lehdenkustantaja. Hän aloitti kauppiaana mutta menestys jäi huonoksi, ja hän muutti 1839 Pariisiin ja ryhtyi lehtialalle. Hän otti vastuulleen 1844 La Pressen muotipalstan ja perusti 1840-luvulla useita lehtiä, jotka jäivät lyhytikäisiksi. Hänen ensimmäinen onnistumisensa oli hänen 1854 henkiinherättämänsä lehti Le Figaro, joka ilmestyi kaksi kertaa viikossa, kunnes se 1866 muuttui päivälehdeksi. Hänestä tuli sen päätoimittaja vuoteen 1875 asti. Villemessant saavutti tavoitteensa: huomion herättäminen ja rahan ansaitseminen, mutta joutui myös kaksintaisteluihin ja oikeudenkäynteihin ja oli Pariisin vihatuimpia miehiä. Työssään hän oli uupumaton. Hän harjoitti hyväntekeväisyyttä lehdistön puutteenalaisia kohtaan. Hänen muistelmansa Mémoires d’un journaliste (1867–1878) kirjoitti osittain Philip Gille.
Aiheesta muualla

Kuvia tai muita tiedostoja aiheesta Hippolyte de Villemessant Wikimedia Commonsissa
Holin vanha kirkko

| Holin vanha kirkko Hol gamle kyrkje |
| --- | --- |
 Kirkko vuonna 2006.
Sijainti:  Hol, Norja
Kirkkokunta:  Norjan kirkko
Hiippakunta:  Tunsbergin hiippakunta
Rakentamisvuosi:  1200-luku
Materiaali:  puu
Istumapaikkoja:  180
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Holin vanha kirkko (norj. Hol gamle kyrkje) on Holin kunnassa Buskerudin läänissä Norjassa sijaitseva puinen ristikirkko, joka rakennettiin alun perin sauvakirkoksi 1200-luvulla. Rakennukseen on vuosisatojen mittaan tehty useita muutoksia, ja alkuperäisestä kirkosta on säilynyt vain apsis.
Aiheesta muualla

Kuvia tai muita tiedostoja aiheesta Holin vanha kirkko Wikimedia Commonsissa
War of Kings

| War of Kings Europe |
| --- | --- | --- |

Studioalbumin tiedot
 Äänitetty : loka-marraskuu 2014
 Julkaistu: 2. maaliskuuta 2015
 Tuottaja(t): Dave Cobb
 Tyylilaji: Hard rock, heavy metal
 Kesto: 48.59
 Levy-yhtiö: UDR, JVC
Listasijoitukset
  38.
Europen muut julkaisut
| Bag of Bones 2012 | War of Kings 2015 | Walk the Earth 2017 |
Singlet albumilta War of Kings
 ”War of Kings” Julkaistu: 4. helmikuuta 2015  ”Days of Rock 'N' Roll” Julkaistu: 13. maaliskuu 2015
War of Kings on Europen kymmenes albumi, joka julkaistiin 2. maaliskuuta 2015.
Kappaleet

War of Kings – 4.36
Hole in My Pocket – 3.42
The Second Day – 5.23
Praise You – 4.34
Nothin' to Ya – 3.54
California 405 – 4.31
Days of Rock 'N' Roll – 3.05
Children of the Mind – 4.30
Rainbow Bridge – 3.16
Angels (With Broken Hearts) – 5.19
Light i UP – 6.10
Aiheesta muualla

War of Kings discogs.com-sivustolla
Yhdystie 2403

Yhdystie 2403 on kantatieltä 52 Perttelissä Salossa yhdystielle 2410 Somerolla johtava yhdystie ja Varsinais-Suomessa.
Tie erkanee kantatieltä 52 Kaivolantienä, mistä se jatkuu Perttelin kirkonkylään Kaivolaan, kulkee Perttelin kirkon sivuitse, ylittää Uskelanjoen sivujoen Kurajoen ja heti tämän jälkeen itse Uskelanjoen. Täällä tiestä erkanee seututielle 110 Muurlassa johtava yhdystie 2402. Sen risteyksessä tien osoitenimi vaihtuu Kaivolantiestä Isohiidentieksi ja tie jatkuu Uskelanjokea seuraillen Perttelin Ison-Hiiden kylään ja täältä edelleen Kiikalan Rekijoen kylään, missä tie ylittää ensin Hitolanjoen ja saapuu pian sen jälkeen Rekijoen kyläkeskukseen, missä tiehen yhtyy yhdystieltä 2410 Kiikalan kirkolta alkunsa saava yhdystie 2411. Tämän jälkeen tie seurailee Terttilänjoen etelärantaa ylittäen joen vähän ennen Kiikalan Kärkelän kylää. Kärkelässä tiehen yhtyy kantatieltä 52 alkunsa saava yhdystie 2405, ja tie jatkuu Terttilänjoen pohjoisrantaa seuraillen Kiikalan Hirvelään, missä tien osoitenimi vaihtuu Isohiidentiestä Terttiläntieksi. Pian tämän jälkeen tie ylittää Someron rajan ja yhtyy yhdystiehen 2410 Someron Lautelassa.
Perttelin Kaivolassa ja Kiikalan Rekijoella tie noudattaa osalla matkaa historiallisen Hiidentien kulkua.
Aiheesta muualla

Kuvia tai muita tiedostoja aiheesta Yhdystie 2403 Wikimedia Commonsissa
You and Me

You And Me tarkoittaa seuraavia asioita:
Ehdonalaisesti vapauteen (You and Me), Fritz Langin ohjaama elokuva vuodelta 1938
”You and Me”, Takasan kappale vuodelta 2013
”You and Me”, Joan Frankan kappale vuodelta 2012.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”You and Me”, voi hakea sivunnimihaulla, laajalla sivunnimihaulla tai tekstihaulla.
Homeros (täsmennyssivu)

Homeros (m.kreik. Ὅμηρος, Homēros; lat. Homerus) voi viitata seuraaviin:
Homeros (700-luku eaa.), eeppinen runoilija
Homeros Byzantionlainen, grammaatikko ja tragediakirjailija
Homeros Sellios, grammaatikko
You and Me (Takasan kappale)

| You and Me |
| --- | --- |
 Takasa esittämässä kappalettaan Eurovision laulukilpailussa.
Kappaleen tiedot
Esittäjä(t):  Takasa
Tyylilaji:  Pop rock
Säveltäjä(t):  Georg Schlunegger, Roman Camenzind, Fred Herrmann
Sanoittaja(t):  Georg Schlunegger, Roman Camenzind, Fred Herrmann
Euroviisutiedot
Vuosi:  2013
Maa:  Sveitsi
Kieli:  englanti
Sijoitus semifinaalissa:  13.
Pisteet semifinaalissa:  41
Sanat:  sanoitus
You and Me (suom. Sinä ja minä) on Takasan esittämä kappale, jolla he edustivat Sveitsiä vuoden 2013 Eurovision laulukilpailussa Ruotsin Malmössä.
Kappaleen esittävän yhtyeen Takasan oikea nimi oli Heilsarmee (suom. Pelastusarmeija), mutta se jouduttiin vaihtamaan kilpailun sääntöjen kieltäessä poliitiset kannanotot.
Kappale kilpaili Euroviisujen toisessa semifinaalissa, jossa se sijoittui kolmanneksitoista ja täten karsiutui finaalista.
You and Me (Joan Frankan kappale)

| You And Me |
| --- | --- |
 Joan Franka vuoden 2012 Eurovision laulukilpailun alla Bakussa.
Kappaleen tiedot
Esittäjä(t):  Joan Franka
Säveltäjä(t):  Joan Franka, Jessica Hoogenboom
Sanoittaja(t):  Joan Franka, Jessica Hogenboom
Euroviisutiedot
Vuosi:  2012
Maa:  Alankomaat
Kieli:  englanti
Sijoitus semifinaalissa:  15.
Pisteet semifinaalissa:  35
You and Me (suom. Sinä ja minä) on Joan Frankan esittämä kappale, joka edusti Alankomaita vuoden 2012 Eurovision laulukilpailussa Azerbaidžanin Bakussa.
Kappale kilpaili Euroviisujen toisessa semifinaalissa, jossa se sijoittui viidenneksitoista ja täten karsiutui finaalista.
Hockey Hall of Fame

Hockey Hall of Fame ulkoa.
Hockey Hall of Fame (HHOF) on jääkiekon historiaa ja kuuluisia pelaajia sekä lajin vaikuttajia esittelevä galleria, joka sijaitsee Torontossa Kanadassa. Myös Stanley Cup -pokaalia ja muita, pienempiä palkintoja (kuten Lady Byng Memorial Trophy ja Maurice 'Rocket' Richard Trophy) säilytetään samassa rakennuksessa.
Pelaaja, tuomari tai seura- tai sarjatoiminnassa mukana oleva toimitsija tai vaikuttaja voi uransa jälkeen päästä Hockey Hall of Famen jäseneksi, jos hän on yltänyt uransa aikana johonkin suureen saavutukseen, ollut merkittävä pelaaja tai on edistänyt jollakin tavalla jääkiekon kehittymistä. Suomalaisista Hockey Hall of Fameen ovat toistaiseksi päässeet  Jari Kurri, Teemu Selänne ja Riikka Sallinen.
Kesäkuussa vuonna 2010 yhdysvaltalainen Cammi Granato ja kanadalainen Angela James valittiin ensimmäisinä naisjääkiekkoilijoina mukaan Hockey Hall of Fameen.
Valintamenettely

Päästäkseen Hockey Hall of Fameen henkilön täytyy saada 18-jäsenisessä valintakomiteassa ainakin 15 jäsenen puolto. Kunakin vuonna korkeintaan neljä pelaajaa, kaksi toimitsijaa ja yksi päätuomari tai linjamies voidaan ottaa Hockey Hall of Fameen. Tullakseen asetetuksi ehdolle kiekkosuuruuden tulee olla päättänyt uransa kiekkotoiminnan parissa ainakin kolme vuotta ennen ehdolle valitsemista. Tämä muihin urheilulajeihin varrattuna lyhyehkö "koetusaika" on saanut osakseen arvostelua, koska esimerkiksi Gordie Howe, Guy Lafleur ja Mario Lemieux ovat jatkaneet peliuraansa sen jälkeen, kun he ovat päässeet Hockey Hall of Fameen.
Erityisen suuri kunnia on tulla valituksi heti uran päätyttyä ilman kolmen vuoden "karenssia". Tällaisen nopean menettelyn kautta Hall of Fameen on otettu seuraavat kymmenen pelaajaa:
Dit Clapper
Maurice Richard
Ted Lindsay
Red Kelly
Terry Sawchuk
Jean Béliveau
Gordie Howe
Bobby Orr
Mario Lemieux
Wayne Gretzky
Valintamenettely > Luokittelu

Hall of Fameen valittavat pelaajat luokitellaan kolmeen eri luokkaan: pelaajiin (engl. Players), rakentajiin (engl. Builders) ja toimitsijoihin (engl. On-ice officials). Pelaajiin kuuluu vuonna 2010 perustettu alaluokka naispelaajille, toimitsijoihin taas pää- ja linjatuomareita. Rakentajat-luokka taas sisältää muun muassa valmentajia, toimitusjohtajia, seuranomistajia ja kommentaattoreita.